Ուոլթոն Գոգինս

Ուոլթոն Գոգինս, ամբողջական անունը Ուոլթոն Սենդերս Գոգինս-փոքր (անգլ.՝ Walton Sanders Goggins, Jr., նոյեմբերի 10, 1971(1971-11-10), Բիրմինգհեմ, Ալաբամա), ամերիկացի դերասան և պրոդյուսեր։


== Կենսագրություն ==
Ծնվել է 1971 թվականի նոյեմբերի 10-ին Ալաբամա նահանգի Բիրմինգհեմ քաղաքում։ Գոգինսը շոուբիզնեսում իր կարիերան սկսել է դեռ փոքր տարիքից, նրա հորաքույրն ու հորեղբայրը թատրոնի դերասան էին, իսկ մորաքույրը Բի Բի Քինգ-ի և Ֆիլիս Դիլերի հրապարակախոսն էր։ Երբ 12-13 տարեկան էր, հետաքրքրվել է դերասանական արվեստով։


== Կարիերա ==
Իր կարիերան սկսել է փոքր դերերով ֆիլմերում և հեռուստատեսային նախագծերում՝  այդ թվում հեռուստատեսության համար նկարահանված «Սպանություն Միսիսիպիում» ֆիլմում, դրամա, որը հիմնված է 1964 թվականին երեք քաղաքացիական աշխատավորների իսկական սպանության հիման վրա։ Հենց այս ֆիլմի շրջանակներում էլ Գոգինսը հանդիպել է Ռեյ Մաքկինոնի հետ, ում հետ նա ընկերացել է, իսկ հետո պրոֆեսիոնալ համագործակցել։ Փոքր էկրանին Գոգինսը մի քանի անգամ հայտնվել է «Գիշերվա մեջ» դրամայում տարբեր դերերի հիման վրա։ Երբ 19 տարեկան էր, ընտանիքը տեղափոխվում է Լոս Անջելես՝ դերասանական կարիերան շարունակելու համար։ Նրա տեղափոխումը Լոս Անջելես արդյունավետ էր։ Այնտեղ նկարահանվել է «The Watcher» դրամայում։ «Cherokee Kid» կատակերգական ֆիլմում Ջիմ Բոբի դերը խաղալուց հետո, վերադառնում է որպես հրավիրված աստղ «Պահակ» և «NYPD Blue» նախագծերում ։
2001 թվականին իր վաղեմի ընկերոջ՝ Ռեյեմ Մաքկինոնի և նրա կնոջ՝ ԼԻզա Բլաունթի հետ ստեղծում է պրոդյուսերական ընկերություն։ «Հաշվապահ» ֆիլմը 38 րոպեանոց կատակերգություն է երկու հուսահատ եղբայրների մասին, որոնք մի անհայտ մարդու են վարձում՝ իրենց բոլոր խնդիրները լուծելու համար։ 2001 թվականին ֆիլմն արժանացել է Ամերիկյան կինոակադեմիայի Լավագույն կարճամետրաժ ֆիլմ մրցանակին։ Համարվում է «Վահան» ֆիլմի ամենահայտնի դերասանը՝ իր դետեկտիվ Շեյն դերի համար։ 2010 թվականին «Գիշատիչները» ֆիլմում խաղացել է օժանդակ դեր՝ բանտարկյալ մահապարտներից մեկն էր։ 2011 թվականի հուլիսի 14-ին Էմմիի մրցանակի է առաջադրվել որպես դրամատիկ սերիալում երկրորդ պլանի նշանավոր դերասան՝ «Արդարադատություն» սերիալում Բոյդ Քրաուդերի դերի համար։ Խաղացել է Քրիս Մենիքսի դերը Քվենտինա Տարանտինոյի «Նողկալի ութնյակը» ֆիլմում։


== Անձնական կյանք ==
Ուոլթոն Գոգինսը կրքոտ լուսանկարիչ է։ Նա բլոգում ցույց է տվել իր կատարած որոշ աշխատանքներ։ Աշխատանքի ընդմիջմանը նա ճամփորդել է ամբողջ Հնդկաստանով։ Նա նաև կրքոտ ճանապարհորդ է, իր ազատ ժամանակի մեծ մասը անց է կացնում ճանապարհներին աշխարհով մեկ, Հնդկաստան, Վիետնամ, Կամբոջա, Թայլանդ, Կենտրոնական Ամերիկա և Մարոկկո։ Քաղաքականությունում ակտիվ մասնակցություն է ունեցել 2008 թվականի նախագահական ընտրություններում, երբ նա հանդես էր գալիս սենատոր Բարաք Օբամայի օգտին։ Հայտնի է նաև որպես նախկին նախագահ Ջիմի Քարթերի աշխատանքների երկրպագու։ Ակտիվորեն ներգրավված է շահույթ չհետապնդող տարբեր կազմակերպություններում, որոնք տատանվում են բնապահպանականից մինչև մարդասիրական աշխատանք։
Լինը՝ կինը, որը տառապում էր դեպրեսիայով, 2004 թվականի նոյեմբերի 12-ին ինքնասպան է եղել՝ ցած նետվելով Լոս Անջելեսի բարձրահարկ շենքից։ Մինչ այդ նա ամուսնալուծության փաստաթղթեր էր ներկայացրել։ 2011 թվականի օգոստոսին երկրորդ անգամ ամուսնացել է ռեժիսոր Նադե Քոներսի հետ։ Հարսանիքից մի քանի ամիս առաջ (2011 փետրվար) զույգը որդի էր ունեցել, ում անվանել էին Աուգուստ։


== Ֆիլմագրություն ==


== Ծանոթագրություններ ==


== Արտաքին հղումներ ==